OpenLLM-France/wikimedia huggingface dataset:
# Grup de la kieserita

El grup de la kiserita és un grup minerals sulfats hidratats de metalls que cristal·litzen en el sistema monoclínic. Els minerals d'aquest grup tenen una fórmula química que segueix el patró M$^{2+}$SO₄·H₂O, on M potser magnesi, manganès, ferro, cobalt, níquel o zinc. El grup també inclou la serrabrancaïta, un fosfat de manganès(III). Es coneixen dos fosfats sintètics, de Fe(III) i V(III), que en podrien formar part si es trobessin en estat natural. La poitevinita, que cristal·litza en el sistema triclínic, i la voudourisita, que conté cadmi, són minerals estretament relacionats amb aquest grup.
El grup està format per aquestes vuit espècies:
| Espècie | Fórmula |
| Cobaltkieserita | CoSO₄·H₂O |
| Dwornikita | NiSO₄·H₂O |
| Ermeloïta | Al(PO₄)·H₂O |
| Gunningita | ZnSO₄·H₂O |
| Kieserita | MgSO₄·H₂O |
| Serrabrancaïta | MnPO₄·H₂O |
| Szmikita | MnSO₄·H₂O |
| Szomolnokita | FeSO₄·H₂O |

## Referències

* ↑ «Kieserite Group» (en anglès). Mindat. [Consulta: 10 juliol 2017].
# Vescomtat de Vendôme

El vescomtat de Vendôme fou una jurisdicció feudal del comtat de Vendôme al Regne de França.
El primer vescomte fou nomenat per Bucard I el Venerable vers 980; va recaure en Fulcrad que era un parent de la seva dona Elisabet de Melun; es creu que era de la família dels vescomtes de Chartres que van fugir quan aquest comtat fou ocupat pel comte Tibald I el Trampós de Blois. El descendents de Fulcrad van crear algunes senyories com Bocuchet i Lisle però el vescomtat va passar en el sistema d'aliances format pel comte d'Anjou i els comte de Vendôme (Bucard el Venerable) en contra de Blois, a la casa dels vescomtes de Mans, aliada d'Anjou. La part principal de les seves possessions va passar al fill Fuquer I el Ric (mort vers 1040) que va fundar la senyoria de Bouchet. Es va casar amb Hildegarda i va deixar diversos fills entre els quals l'hereu Fulquer II el Ric, Vulgrí (monjo, abat i finalment bisbe de Mand) i Adela casada dues vegades amb Roger de la Tour (tronc dels senyors de Lisle i després amb Hug Doubleau (tron dels senyors de Mondoubleau).
Apareix esmentat després com a vescomte Hubert (de la família de vescomtes de Mans i senyors de Langeais, que era el gendre de Fulcrad pel matrimoni amb la seva filla Emma) en una carta datada a la primera meitat del segle xi (entre 1006 i 1040) i que seria de 1006, feia aportacions a Folc III Nerra d'Anjou per obtenir el bisbat d'Angers per al seu fill anomenat també Hubert, que fou bisbe (1006) i va morir el 1047. El vescomte Hubert Es va casar amb Emelina (de Vendôme?) i van tenir quatre fills: Raül que el va succeir, Godehilda i Aldeberga. Raül apareix en una donació del 1057. Raül hauria mort sense successió i el comtat va passar a la seva neboda Emma, filla d'Aldeberga, casada amb Raül (IV) vescomte de Beaumont (fill de Raül III de Beaumont, vescomte del Maine; Emma va morir el 12 de setembre de 1058 i el seu marit després de 1070. Foren els pares de Raül Payen vescomte de Beamont i de Vendôme i senyor de Montrevault que es va casar amb Agata, filla de Folc el Petit Anec, comte de Vendôme i van tenir dos fills, Folc (que fou el pare de Roscelí, tronc dels senyors de Montrevault) i Bucard. El vescomtat com a tal va desaparèixer.

## Llista de vescomtes

* Fulcrad vers 980-1005
* Hubert vers 1005-1030
* Raül I vers 1030-1057
* Emma 1057-1058
* Raül II (IV de Beaumont) 1057-1058
* Raül Payen 1058-1090
* Folc vers 1100
* Roscelí, senyor de Montrevault (el títol vescomtal desaparegué)

## Referències

* Genealogia
# Hipervisor

Hipervisor (superlatiu de supervisor) en Informàtica, també anomenat monitor de màquines virtuals o en sigles angleses VMM, és un programari que explota la capacitat de virtualització de determinats ordinadors i facilita el funcionament simultani de diferents sistemes operatius en la mateixa màquina.
És una extensió dels programes anomenats "Supervisors" que monitoraven el funcionament d'un sistema operatiu.
N'hi ha de dos tipus:

## Tipus 1 o nadiu

    és aquell que constitueix la primera capa de programari i controla el maquinari, hostatjant els diversos sistemes operatius.
    Aquesta és la implementació clàssica de l'arquitectura de màquines virtuals. L'hipervisor original va ser CP/CMS desenvolupat a IBM en els 1960's i antecessor de l'actual z/VM de IBM.
    Exemples més recents són
   * Oracle VM
   * VMWare ESX Server
   * LynxSecure de LynuxWorks
   * micronuclis L4
   * XtratuM de la Universitat Politècnica de València
   * Adeos de codi obert.

## Tipus 2 o hostatjat

    és aquell que s'executa dins un sistema operatiu. Els sistemes operatius que hostatjaria al seu torn serien la tercera capa de programari.
    Entre els exemples hi ha:
   * VMWare Server
   * QEMU (de codi obert)
   * Microsoft Virtual PC
   * Microsoft Virtual Server
   * VirtualBox de Sun
   * Parallels Workstation
   * Parallels Desktop

## Tipus 1+ o híbrid

    és aquell que constitueix la primera capa de programari i a més de màquines virtuals hostatja processos nadius de temps real o de seguretat crítica.
    Entre els exemples hi ha:
   * Integrity de Green Hills Software

## Referències

* ↑ «hipervisor». Cercaterm. TERMCAT. [Consulta: 4 març 2017].

## Enllaços externs

* La revolució del maquinari en Virtualització de servidors (anglès)
# Etbaal I

Etbaal I (en hebreu אֶתְבַּ֙עַל֙ ʾEṯbaʿal) o també Ithobaal va ser rei de Tir de l'any 878 aC al 847 aC.
Era sacerdot d'Astarte, i va fundar una nova dinastia a Tir quan va enderrocar al rei Fel·les, que abans havia assassinat al seu germà Astarimos per ocupar el tron. Va viure seixanta-vuit anys i va regnar trenta-dos anys. Sota el seu regnat, Tir va estendre la seva influència i poder per tota la regió de Fenícia, i va estendre el comerç des de Tir amb tot el món mediterrani. Va tenir excel·lents relacions amb els reis d'Israel. Només va tenir una amenaça, relacionada amb el poder hegemònic dels assiris.
Etbaal va tenir 2 fills:
* Baal-Eser II o Badezor, o Badezir, rei de Tir.
* Jezabel, futura reina d'Israel, que es va casar amb Acab, fill d'Omrí, rei d'Israel.

## Referències

* ↑ Primer llibre dels Reis, 16:31
* ↑ Flavi Josep. Contra Apió, I, 18
* ↑ Elayi, Josette. Histoire de la Phénicie. París: Perrin, 2018, p. 215. ISBN 9782262074463.
# Línia de fuga

Línia de fuga en la perspectiva cònica, és la línia cap a la qual convergeixen totes les rectes d'un pla inclinat.
També la línia de fuga d'un pla és la figura formada pel conjunt dels punts de fuga d'aquest pla; els punts de la línia de fuga d'un pla representen les direccions d'aquest pla.

## Història

Segons Vitruvi, va ser el pintor Agatharcos qui primer hauria mencionat la noció de línies de fuga sortides d'un centre focal únic; per aquest motiu alguns autors com Karl Woermann van suposar que aquest pintor grec hauria introduït la perspectiva i la il·lusió dins la pintura.

## Propietats

A la figura anterior, quan l'angle η varia el punt M descriu la línia de fuga.
Té les següents propietats:
* Dos plans paral·lels es troben a l'infinit segons una recta.
* La línia de fuga d'un pla és la intersecció amb el quadre del pla paral·lel que passa pel punt de vista

## Línies de fuga principals

En el cas general, la línia de fuga no passa pas pel punt de fuga principal de la perspectiva, per tant, quan l'angle de fuga del pla, θ, és recte, la línia de fuga passa efectivament per aquest punt que aleshores, la línia de fuga és una línia de fuga principal de la perspectiva.
Les línies de fuga principals tenen tres propietats importants per al dibuix:
* 1- Passen pel punt de fuga principal
* 2- Les direccions perpendiculars als plans plans que fugen al llarg d'aquestes línies conserven el seu paral·lelisme en perspectiva.
* 3- Els punts de distància de les línies de fuga principals estan situats a cada costat del punt de fuga principal en una distància igual a la del pintor al quadre.

## Galeria

* Mer - Gustave Courbet - La línia de l'horitzó és clarament una línia de fuga de la perspectiva.
* Genshin Kyoraishi - segle xviii - Marionnettes - Les verticales étant clairement parallèles, la ligne de fuite des plans horizontaux (plafond et plancher) est une ligne de fuite principale.
* Revestiments i diagonals - els punts de fuga 'F' 'i' F són els punts de fuga de les diagonals del mosaic del pla.

## Notes i referències

* ↑ Charbonneaux, Martin, Villard, Grèce classique, Gallimard, 1969, p. 307.
# Leo Frobenius

Leo Viktor Frobenius (29 de juny de 1873 - 9 d'agost de 1938) va ser un etnòleg i arqueòleg alemany orientat a l'estudi de la cultura africana.
Nasqué a Berlín. El 1904 va fer la primera expedició a Àfrica a la regió de Kasai al República Democràtica del Congo. En anys posteriors anà al Sudan i al nord de l'Àfrica.
El 1920 va fundar l'Institut per a la morfologia cultural a Múnic i el 1935 va esdevenir director del museu etnogràfic municipal.
Proposava el difusionisme cultural ja sigui a través de difusió de les idees o d'invasions. Tractava de reconstruir els punts de vista i la vida cultural i religiosa dels pobles antics africans i en valorava els seus trets culturals al contrari de la posició del colonialisme imperant en aquells moments, per la qual cosa és una figura molt reconeguda pel moviment de la negritud com Léopold Sédar Senghor.
Frobenius recull el concepte de la cultura com si es tractés d'un organisme viu creat per Oswald Spengler.

## Obres

* Die Geheimbünde Afrikas (Hamburg 1894)
* Der westafrikanische Kulturkreis. Petermanns Mitteilungen 43/44, 1897/98
* Weltgeschichte des Krieges (Hannover 1903)
* Unter den unsträflichen Athiopen (Berlin 1913)
* Paideuma (Münich 1921)
* Dokumente zur Kulturphysiognomik. Vom Kulturreich des Festlandes (Berlin 1923)
* Erythräa. Länder und Zeiten des heiligen Königsmords (Berlin 1931)
* Kulturgeschichte Afrikas (Zürich 1933)

## Enllaços externs

* Homepage of the Frobenius Institute
* Leo Frobenius a Girona? Revista de Girona 270/2012
# Glastonbury (desambiguació)

«Glastonbury» té aquests significats:
* Glastonbury, petita ciutat a Somerset (Anglaterra), a 34 km al sud de Bristol.
* Torre de Glastonbury, torre al costat de la població de Glastonbury, (Somerset, Anglaterra).
* Abadia de Glastonbury, abadia situada a Glastonbury.
* Festival de Glastonbury, festival musical realitzat prop de la localitat anglesa.
# Nanemwar

Nanenwar és una muntanya del Caixmir. És a la serrada que voreja Caixmir pel nord-est. A la rodalia se situa la collada de Bandarpur que porta al Tibet, amb una elevació de prop dels 3.500 msnm.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Huney

Huney és una illa deshabitada propera a l'illa d'Unst, a les illes Shetland, Escòcia. Es troba localitzada a aproximadament 1 km al sud-oest de l'illa de Balta.
L'illa ocupa una superfície de 17 hectàrees i la seva altitud màxima sobre el nivell del mar és de 19 metres.
Huney queda connectada amb Unst quan la marea és extremadament baixa per un tómbol d'arena.

## Referències

* 1 2 Haswell-Smith, Hamish. The Scottish Islands. Edinburgh: Canongate, 2004. ISBN 978-1-84195-454-7.
# Estació de Fondo

Mapa Metro Línia 1 :
Mapa Metro Línies 9 i 10 :
Fondo és una estació de la línia 1 i la línia L9 Nord del metro de Barcelona que es troba a la ciutat de Santa Coloma de Gramenet. És la capçalera de la L1 sota el Camí del Fondo de Badalona al barri del Fondo de Santa Coloma de Gramenet i es va inaugurar el 1992.
L'estació de la L9 Nord pertany al Tram 4 (La Sagrera – Can Zam / Gorg). La previsió inicial era obrir l'estació l'any 2004 i posteriorment l'any 2008. però donats els contratemps no es va posar en funcionament fins al 13 de desembre de 2009, el primer tram de 3,9 km que es va inaugurar, entre Can Zam i Can Peixauet.
L'estació de la L9 es troba a 39,58 metres de profunditat i està formada per un pou de 26 metres de diàmetre amb 4 nivells: vestíbul, preandana, andana superior i inferior. L'estació disposa de sis ascensors al vestíbul i dos ascensors a les dues andanes.
Actualment, es troba en projecte el perllongament de la línia L1 des d'aquesta estació, que deixaria de ser estació terme, fins a l'estació de Rodalies de Badalona.

## Serveis ferroviaris

Metro de Barcelona :
| Procedència/Destinació | < | > | Procedència/Destinació |
| Hospital de Bellvitge | Santa Coloma | terminal | terminal |
| La Sagrera | Santa Rosa | Església Major | Can Zam |
| Projectat |||||
| El Prat Estació | Santa Coloma | Montigalà Centre | Badalona Estació |
| Aeroport T1 | Santa Rosa | Església Major | Can Zam |
| Font perllongament: PDI 2009-2018. |||||

## Accessos

* Camí del Fondo de Badalona (Accés Sicilia, Dalmau)
* Camí del Fondo de Badalona (Accés Beethoven, Mila i Fontanals)
* Camí del Fondo de Badalona (Accés Mossèn Cinto Verdaguer) - Nou accés L9

## Galeria

* Tren de la sèrie 4000 a l'estació de la L1.
* Vestíbul de la L9.
* Ascensors situats a la pre-andana de la L9.

## Referències

* ↑ Borrell, Anna «Metro. Línia 9». Anuari territorial de Catalunya 2005. Institut d'Estudis Catalans, pàg. 230 [Consulta: 3 juny 2011].
* ↑ «El Govern posa en marxa les noves estacions de l'L9/L10 de La Sagrera i Onze de Setembre» (PDF). gencat.cat. Generalitat de Catalunya, 26-06-2010. Arxivat de l'original el 2012-04-07. [Consulta: 7 juny 2011].
* ↑ Gencat: El president Montilla visita el primer tram de la L9 en proves a Santa Coloma de Gramenet.
* ↑ «MAPA: De Fondo fins al mar, així serà el Metro de Badalona». El Nacional.cat, 09-10-2017.
* ↑ «PDI de la regió metropolitana de Barcelona 2009-2018: Programa AX (ampliació de xarxa)» (PDF). Autoritat del Transport Metropolità, 2009. Arxivat de l'original el 19 de setembre 2010. [Consulta: 21 setembre 2010].

## Vegeu també

* Llista d'estacions del metro de Barcelona
* Xarxa ferroviària de Catalunya
# Los Tossalets (Cervera)

Los Tossalets és una muntanya de 599 metres que es troba als municipis de Cervera i Sant Ramon, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Leo Egghe

Leo Egghe, nat el 1952, és professor i bibliotecari en cap de la Hasselt University de Bèlgica. El 2001 rebé la medalla Derek de Solla Price per les seves contribucions com a informatòleg.

## Referències

* ↑ «Derek John de Solla Price award of the journal 'Scientometrics'». ISSIː International Society for Scientometrics and Informetrics. Arxivat de l'original el 4 de març 2016. [Consulta: 11 febrer 2016].
# Vi amb absenta

El vi amb absenta (vin pelin en romanès) és un vi especiat amb la planta d'absenta (no amb la beguda absenta) típic de Romania. S'acostuma a preparar en primavera i és un vi suau i aromàtic que pot tenir diferents receptes segons la regió, tal com descriu el gastrònom Radu Anton Roman a la seva obra Bucate Vinuri și Obiceiuri Românești (Plats, Vins i Costums romanesos).

## Vegeu també

* Vermut
* Retsina

## Referències

* ↑ «Vin pelin - Bucataria lui Radu». Arxivat de l'original el 2017-09-01. [Consulta: 31 agost 2017].

## Enllaços externs

* El vi amb absenta es torna a posar de moda
# Météo-France

Météo-France (Méteo-França, en català) és el nom que rep el Servei Meteorològic Francès. És l'organisme públic responsable de la previsió meteorològica i l'estudi del clima a França. També és l'organisme responsable de l'emissió i la vigilància de les alertes meteorològiques a França. La seva seu es troba a Saint-Mandé des de novembre de 2011, però la gran part dels seus serveis i treballadors es troba a Tolosa de Llenguadoc des de 1982.
Météo-France es va establir pel Decret Núm. 93-861 de 18 de juny de 1993, sota la tutela del Ministeri d'Ecologia, Energia, Desenvolupament Sostenible i del Mar del Govern Francès i substituint a la Direcció de la Meteorologia Nacional (DMN) del Ministeri de Transport.
Anteriorment, el Servei Meteorològic Nacional Francès va existir sota diversos noms:
* Oficina Nacional de Meteorologia (1921-1945)
* Oficina Central de Meteorologia (1873-1920)
* Servei Meteorològic de l'Observatori de París, creat per Urbain Le Verrier l'any 1854, després del desastre naval francès del 14 de novembre de 1854 al Mar Negre a causa d'una tempesta.
Météo-France és dirigida per Jean-Marc Lacave des de l'1 de gener de 2014.

## Referències

* ↑ «Décret n° 93-861 du 18 juin 1993 portant création de l'établissement public Météo-France». Legifrance, Sérvice Publique de la Diffusion du Droit de la République Française. [Consulta: 10 febrer 2014].(francès)
* ↑ «Les archives historiques de la DGAC». Ministère de l'Écologie, de l'Énergie, du Développement Durable et de la Mer, 01-09-2009. Arxivat de l'original el 4 de març 2016 [Consulta: 10 febrer 2014].
* ↑ Décret du 19 décembre 2013 paru au JORF n°0297 du 22 décembre 2013

## Enllaços externs

* Portal Oficial de Météo-France
# Holubivka

Holubivka (en ucraïnès Голубівка, en rus Голубовка, Кировск, Golubovka, Kirovsk) és una ciutat de la província de Luhansk a Ucraïna, situada actualment a zona ocupada per la República Popular de Luhansk de la Rússia. Es troba a 51 quilòmetres a l'oest de Luhansk. La seva població és de 28.244 habitants (2014).

## Història

Va ser fundada en 1764, amb el nom de Golubovka. En 1830 els agricultors de la zona van trobar jaciments de carbó i van començar la seva explotació artesanal. Des de 1890 es va desenvolupar la indústria minera. La seva història segueix de prop el desenvolupament industrial de la part oriental d'Ucraïna. La ciutat va créixer amb l'explotació de les mines de carbó de la regió. Va rebre el seu nom actual i l'estatut de ciutat en 1962. Va aconseguir el seu màxim apogeu en els anys 80.

## Població

Evolució demogràfica :
| 1926 | 1979 | 1989 | 2001 | 2011 | 2014 |
| 8.332 | 39.978 | 41.334 | 35.199 | 29.235 | 28.244 |

## Referències

* 1 2 Bespyatov, Tim (2008-2014) Cities & town of Ukraine.

## Enllaços externs

* Holubivka en WikiMapia
# MEFF Clear

MEFF Clear és la cambra de liquidació de les operacions portades a terme a MEFF. Actua com Càmera de Contrapartida Central (CCP en ingés); és a dir, elimina el risc de contrapart actuant com comprador enfront del venedor i com venedor enfront del comprador en totes les operacions que es registren en ella. Es va crear paral·lelament a la formació de MEFF el 1989. Està integrada dins de MEFF AIAF SENAF Holding de Mercados Financieros, S.A., que al seu torn és part del holding Bolsas y Mercados Españoles.
# Ludwig Göransson

Ludwig Göransson (Linköping, 1 de setembre de 1984) és un compositor, arranjador, músic i productor musical suec. El seu treball en bandes sonores inclou Fruitvale Station, Creed i la seva continuació Creed II, Venom i Black Panther, per la qual va rebre un Premi Grammy per millor banda sonora, un Premi Oscar en la mateixa categoria i una nominació als Globus d'Or. És reconegut a més pel seu treball en les bandes sonores de les sèries Community, Happy Endings i New Girl.
Com a productor, ha treballat freqüentment amb Childish Gambino, produint els seus àlbums d'estudi Camp, Because the Internet i Awaken, My Love!. Va produir el senzill de Gambino "This Is America" obtenint aclamació de la crítica i una gran varietat de guardons. Per la cançó va obtenir dos premis Grammy al millor enregistrament i a la millor cançó de l'any, respectivament. En general, el seu treball amb Gambino li ha valgut obtenir sis nominacions als Grammy.

## Filmografia com a compositor
### Cinema

| Any | Títol | Director | Notes |
| 2008 | Marley & Em | David Frankel | |
| 2009 | Year One | Harold Ramis | |
| 2009 | Jennifer's Bodi | Karyn Kusama | |
| 2011 | 30 Minutes or Less | Ruben Fleischer | |
| 2013 | Fruitvale Station | Ryan Coogler | |
| 2013 | We're the Millers | Rawson Marshall Thurber | Banda sonora composta amb Theodore Shapiro |
| 2014 | Stretch | Joe Carnahan | |
| 2014 | The Town That Dreaded Sundown | Alfonso Gomez-Rejon | |
| 2014 | A Merry Friggin' Christmas | Tristram Shapeero | |
| 2014 | Top Five | Chris Rock | |
| 2015 | Creed | Ryan Coogler | |
| 2016 | Lincoln Loud: Volume 1 | Cameron Crowe | |
| 2016 | Central Intelligence | Rawson Marshall Thurber | |
| 2016 | True Memoirs of an International Assassin | Jeff Wadlow | |
| 2016 | Inner Workings | Leo Matsuda | |
| 2017 | Everything, Everything | Stella Meghie | |
| 2017 | Hasan Minhaj: Homecoming King | Christopher Storer | |
| 2018 | Black Panther | Ryan Coogler | |
| 2018 | Death Wish | Eli Roth | |
| 2018 | Lincoln Loud: Volume 2 | Cameron Crowe | |
| 2018 | Slice | Austin Vesely | Banda sonora composta amb Nathan Matthew David |
| 2018 | Venom | Ruben Fleischer | |
| 2018 | Creed II | Steven Caple Jr. | |

### Televisió

| Any | Títol | Notes |
| 2009–15 | Community | Compositor |
| 2011–13 | Happy Endings | Compositor |
| 2011–18 | New Girl | Compositor |
| 2012–16 | Lincoln Loud: The 1000 Times | Compositor |
| 2014–15 | Satisfaction | Compositor |
| 2016–18 | Angie Tribeca | Compositor |
| 2018 | Patriot Act with Hasan Minhaj | Compositor |
| 2019 | The Mandalorian | Compositor |

## Referències

* ↑ «'Black Panther' Wins Grammy Award for Best Score Soundtrack for Visual Media». Marvel. [Consulta: 11 febrer 2019].
* ↑ «Ludwig Goransson». GRAMMY.com, 21-11-2017. [Consulta: 11 febrer 2019].

## Enllaços externs

* Ludwig Göransson a Internet Movie Database (anglès) en (anglès)
* Official website a Wayback Machine (archived 7 February 2011$^{[Datemismatch]}$)
# Laima Muktupāvela

Laima Muktupāvela (Rēzekne, 20 de gener de 1962) és una escriptora letona.
Nascuda l'any 1962 es graduà en Història l'any 1989. Treballà en diverses feines fins que aconseguí l'any 2000 esdevenir escriptora a jornada completa després de treballar a jornada parcial en la publicació d'obres durant set anys. Guanyà un premi per la seva obra Šampinjonu Derība (traduïble com "El testament del bolet"). L'any 2012 es casà amb un poeta turc i anuncià que publicaria noves obres amb el seu nom de casada.

## Obres

* Šampinjonu Derība ("El testament del bolet") (novel·la)

## Referències

* ↑ «Ontona Slišāna gruomatas "Cipierkstneits" personu lopuruods» (en letó). Upītes Bibliotēka. Arxivat de l'original el 2019-12-29. [Consulta: 8 març 2015].
* ↑ «Laima Muktupāvela» (en anglès). Literature.lv. [Consulta: 7 març 2015].
* ↑ «Muktupāvela Laima» (en letó). letonika.lv. [Consulta: 7 març 2015].
* ↑ Sergejeva, Santa. «Laima Kota-Muktupāvela: turki spēj mīlēties līdz sirmam vecumam» (en letó). Sejas, 20-05-2012. Arxivat de l'original el 2016-08-27. [Consulta: 10 març 2015].